**SKAIDROJUMS**

*1.jautājums:*

*1) Pretendents.*

*Vai pretendents drīkst būt vairāku juridisku personu apvienība? Vai līguma slēgšanas gadījumā nepieciešams šādu apvienību noformēt kā personālsabiedrību vai tamlīdzīgu struktūru?*

*2.jautājums:*

*2) Punkts 3.1.6. "Pasūtītājs izslēdz pretendentu no turpmākās dalības sarunu procedūrā" ja "pretendents darbu izpildē piesaista trešās personas vai balstās uz to pieredzi un tehnisko nodrošinājumu;"*

*Vai tas nozīmē, ka darbu izpildē nedrīkst piesaistīt apakšuzņēmējus (piem. būvkonstruktori, inženiertīklu projektētāji utt.), kas ir ierasta prakse veicot projektēšanas darbus?*

*Atbilde uz 1. un 2. jautājumu[[1]](#footnote-1):*

Saskaņā ar sarunu procedūras nolikuma 3.1.6. punktu, pasūtītājs izslēdz pretendentu no turpmākās dalības sarunu procedūrā, ja pretendents darbu izpildē piesaista trešās personas vai balstās uz to pieredzi un tehnisko nodrošinājumu.

Šī nolikuma izpratnē pretendents nedrīkst balstīties uz apakšuzņēmēju iespējām sarunu procedūras nolikuma 3.3. punktā minēto kvalifikācijas prasību izpildei, taču pretendents var piesaistīt kompetentus speciālistus (piem. būvkonstruktorus, inženiertīklu projektētājus utt.).

Gadījumā, ja ieinteresētais piegādātājs vēlas piedalīties sarunu procedūrā, taču pats nevar izpildīt visas sarunu procedūras nolikuma 3.3. punktā minētās kvalifikācijas prasības, tas drīkst apvienoties ar citu juridisku personu un piedalīties sarunu procedūrā kā personālsabiedrība vai personu apvienība.

Vēršam uzmanību, ka tādā gadījumā papildus nolikumā norādītajam pretendenta pienākums ir pierādīt pasūtītājam tā statusu, proti, iesniedzama šādu informāciju saturoša dokumentācija:

* piegādātāju apvienības vienošanās par personālsabiedrības reģistrēšanu iepirkuma līguma izpildei, ja piegādātāju apvienībai kā pretendentam tiks piešķirtas tiesības slēgt iepirkuma līgumu;
* visu personu, kas iekļautas piegādātāju apvienībā vai personālsabiedrībā, parakstīts sabiedrības līgums un/vai vienošanās, protokols vai cits dokuments, kurā jābūt norādītam katras personas atbildības apjomam un lomu sadalījumam, t.i.,

kādu daļu no iepirkuma līguma izpildīs katrs piegādātāju apvienības dalībnieks vai personālsabiedrības biedrs;

kurš piegādātāju apvienības dalībnieks vai personālsabiedrības biedrs ir pilnvarots pārstāvēt piegādātāju apvienību vai personālsabiedrību piedāvājuma iesniegšanai un iepirkuma līguma slēgšanai.

*3.jautājums:*

*3) Vai ir iespējams saņemt Dzelzceļa muzeja Uzvaras bulvāra un Valguma ielas stūrī esošās ēkas plānu (inventarizācijas lietu). Ēkas pārbūve nav konkursa uzdevuma daļa, tomēr telpu plānojums noderētu risinot kopējo teritorijas attīstību.*

*3.atbilde:*

Jā, Dzelzceļa muzeja ēkas kadastrālās uzmērīšanas lietas kopiju skatīt pielikumā uz 6 lpp.

1. *Pilnvērtīgai izpratnei un informācijas sniegšanai pēc būtības atbilžu saturs uz ieinteresētā piegādātāja 1. un 2. jautājumu nav nodalāms kā atsevišķi, līdz ar to lietderības apsvērumu dēļ atbildes tiek apkopotas* [↑](#footnote-ref-1)